**Alfredo Siojo Lim** (kinesisk: 林雯洛, pinyin: *Lín Wénluò*, hokkien/pe̍h-oē-jī: *Lîm Bûn-lo̍k*; født 21. desember 1929 i Manila på Filippinene, død 8. august 2020 samme sted) var en filippinsk politiker. Han var borgermester av Manila fra 1992 til 1998, og fra 2007 til 2013. Han var også senator fra 2004 til 2007. Han stilte som kandidat til presidentvalget i 1998, men tapte for Joseph Estrada.

Liv og virke
------------

### Bakgrunn

Alfredo Lim ble født på Emmanuel Community Hospital i Manuguit i Tondo i Manila, til Rosario Siojo, filippinsk-kineser fra Siojo-familien i San Miguel i Bulacan. Faren kom fra provinsen Antique; han reiste tilbake til sin hjemsted. Da Alfredo var på førskole giftet moren seg på nytt og overlot gutten til Hospicio de San Jose. Da han kom i tredje klasse ble han tatt hånd om av sin mormor, Flora Valisno-Siojo. Etter at hun så døde i 1943, bodde han hos sin gudmor, Dolores La’o-Conde.

Han fullførte barneskolen med gode resultater i 1943. I høyskoletiden gikk han på fire forskjellige skoler. Han gikk ett år på Bohol Institute of Technology og året etter på San Beda College. Så var han ved UST High School for tredjeåret og så ved Far Eastern University, hvorfra han tok eksamen i 1948. Han tok en grad i *business administration* i 1951 og bachelor i juss i 1963 ved University of the East. I 1981 fullførte han mastergraden i *national security administration* fra National Defense College of the Philippines, og fortsatte med doktorstudier i kriminologi. Han tok mange år senere eksamen i dette i 1998 ved Philippine College Of Criminology.

### Karriere

Lim begynte ved politiet i 1950-årene. Han arresterte den senere senator Robert Barbers for ulovlig våpenbesittelse. Manilas viseborgermester James Barbers forsøkte å få Lim til å løslate Robert Barbers uten siktelse, men Lim fortsatte med å gå til anklage. Lim ble en høyt dekorert politi.

Sent i 1980-årene hjalp han med å forsvare daværende president Corazon Aquino fra venstreelementer; han ledet blant annet gjenerobringen av regjeringsbygninger som var inntatt av militæropprørerne under ett av kuppforsøkene i 1987.

Etter at han sluttet i politiet ble Lim utnevnt til direktør for National Bureau of Investigation, der han gikk inn for større bevilgninger og for lønnsøkninger for agenter og andre ansatte.

Han var borgermester av Manila fra 1992 til 1998 (to perioder), og fra 2007 til 2013. Han var også senator fra 2004 til 2007.

Under sin annen periode som borgermester (fra 1995) fikk han tilnavnet «Dirty Harry» for sin strenge kriminalitetsbekjempelse mot mistenkte og domfelte narkortikaselgere, narkorikasmuglere, byens prostitusjonsområder, og annet. Han grunnla City College of Manila, som skulle komplementere Pamantasan ng Lungsod ng Maynila.

Han trakk seg som borgermester for å stille som kandidat til presidentvalget i 1998, men tapte for Joseph Estrada. Estrada utnevnte ham til *Secretary of the Interior and Local Government*.

Alfredo Lim var medlem av Partido Liberal ng Pilipinas. Hans politiske valgspråk var *The Law applies to all, otherwise none at all* («loven gjelder for alle, hvis ikke - for ingen»). Dette mottoet presenterte han i 2008. Da hadde hans sønn Manuel blitt arrestert for en narkotikaforbrytelse, og faren løftet ikke en finger for å få ham satt fri.

Den 23. august 2010 kapret den tidligere politimann Rolando Mendoza en turistbuss full av turister fra Hongkong for å få regjeringen til å gripe inn i en sak som forelå mot ham for ombudsmannen og som gjorde at han ble oppsagt. Regjeringens svikt til å forhandle skikkelig endte med at åtte gisler mistet livet, og Mendoza også, etter neste ti timers stand-off. Justisminister Leila De Lima ledet en granskning av saken. Hennes komite, *Incident Investigation and Review Committee* (IIRC), fant at det var svikt fra Lims side som bidro til utfallet, og det ble anbefalt å reise administrative og kriminelle saker mot ham og andre. Men presidentpalasset grep inn og erklærte at Lim var ansvarlig for en embedsforsømmelse, ikke mer. Men ifølge en rapport fra den avdøde *DILG Secretary* Jesse Robredo som ble offentliggjort i april 2013, ble han funnet «administrativt ansvarlig» for hendelsen.

Han tapte valget om å bli gjenvalgt som borgermester i 2013, han ble slått av den tidligere filippinske president Joseph Estrada. Han stilte igjen i 2016, men tapte igjen for Estrada - stemmeforskjellen var da på mindre enn 1%.

Den 7. august 2020 ble Lim innlagt på offentlig sykehus i Manila med covid-19. Han døde neste dag; han var da 90 år gammel.

I populærkulturen
-----------------

Lim opptrpdte i filmer og i fjensynsserier. Han er også blitt spilt abv forskjellige skuespillere i mange filmer.

* Spilt av Rudy Fernandez i filmen *Alfredo Lim: Sa Kamay ng Ibabaw* (1977).
* Spilt av Ramon Revilla, sr. i*Target Police General: Major General Alfredo Lim Story* (1990).
* Spilt av Eddie Garcia i *Alfredo Lim, Batas ng Maynila* (1995).
* Spilt av Lim (seg selv) i*Bobby Barbers: Parak* (1997).
* Lim var vert i 1998 i en kriminaldokumentarserien for TV, ABS-CBNs *Katapat, Mayor Fred Lim*.
* Spilt av Cesar Montano i *Alfredo S. Lim: The Untold Stories* (2013).

Referanser
----------

1. ↑   Encyclopædia Britannica Online, Encyclopædia Britannica Online-ID biography/Alfredo-Lim, besøkt 9. oktober 2017[Hentet fra Wikidata]
2. ↑   CNN Philippines, «Remembering Alfredo Lim, the Manila cop they called 'Dirty Harry'», utgitt 9. august 2020, besøkt 10. august 2020[Hentet fra Wikidata]
3. 1 2 3   CNN Philippines, «Ex-Manila Mayor Alfredo Lim dies at 90», utgitt 8. august 2020, besøkt 8. august 2020[Hentet fra Wikidata]
4. 1 2   Manila Bulletin, «The legacy of Mayor Lim», utgitt 8. august 2020, besøkt 8. august 2020[Hentet fra Wikidata]
5. ↑   BOE ID BOE-A-1995-8027[Hentet fra Wikidata]
6. ↑  «Mayor Lim won't help son in drug case». ABS-CBN News. 18. mars 2008. Besøkt 14. oktober 2018.
7. ↑   .  Manglende eller tom `|tittel=` (hjelp)
8. ↑  Aries Rufo (22. april 2013). «Lim liable for Luneta bloodbath - Robredo report». *Rappler.com*. Besøkt 14. oktober 2018.
9. ↑  Former Manila Mayor Alfredo Lim catches COVID-19
10. ↑  Ex-Manila Mayor Alfredo Lim passes away at 90 -report
11. 1 2 3 4  «Montano stars in 4th Alfredo Lim biopic». *ABS-CBN News* **(engelsk)**. 22. oktober 2012. Besøkt 9. august 2020.
12. ↑  «Bobby Barbers Parak Full Movie (1997)». *Pinoy Movies Online*. 8. august 2018. Arkivert fra originalen 21. mai 2020. Besøkt 9. august 2020.

Eksterne lenker
---------------

* Offisielt nettsted Rediger på Wikidata

* (en) Alfredo Lim – kategori av bilder, video eller lyd på Commons Rediger på Wikidata
* Alfredo Lim på Twitter Rediger på Wikidata

* Alfredo Lim på Facebook Rediger på Wikidata
* Alfredo Lim's Assets and Liabilities
* The Mayor's Page Arkivert 24. desember 2009 hos Wayback Machine.
* The Official Website of the City of Manila Arkivert 23. februar 2017 hos Wayback Machine.
* Alfredo S. Lim - WikiPilipinas Arkivert 13. mars 2016 hos Wayback Machine.

|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** VIAF **·** GND **·** LCCN
 |